Կիմ Բալայանը ասուլիսի ժամանակ նշել էր․ «Ես պրակտիկորեն կարող եմ ասել, եթե դուք փաստաբանների, դատավորների, դատախազների հետ անկեղծ զրույց ունենաք, նրանք կասեն՝ եղել են նաև ցուցակային գործեր, ցուցակ, թե որ գործով ինչ որոշում պետք է կայացվի: Այդպիսի դեպք մենք ունեցել ենք: Հեղափոխությունից հետո հասարակությունը պատրաստ չի նաև ցնցումների: Ամբողջ դատական համակարգը կազմալուծվեց, երբ հանրապետության վարչապետն ասաց, որ ես չեմ միջամտելու դատական ֆունկցիաների իրականացմանը, ու ուղղակիորեն չգիտեին ինչ անեն, բա սովորել էին արդեն, որ միջամտություն պետք է լինի, որ իրենք կարողանան ընթացք տալ: Բայց հիմա ոչ իր վերադասն է ռիսկ անում ցուցում տալ, ոչ ՀՀ վարչապետն է տալիս, ի՞նչ անեն: Բարեբախտաբար, ադապտացիան բավականին շուտ սկսեց տեղի ունենալ, դատավորները սկսեցին ինքնուրույն որոշումներ կայացնել»։